Karl Darlow. Karl Darlow () (1990-yil 8-oktyabrda tugʻilgan) — angliyalik professional futbolchi. Angliya Premer-ligasining „Newcastle United“ klubi darvozaboni. Karl Darlow „Aston Villa“ va „ Nottingham Forest“ akademiyalarida tahsil olgan. Karl Darlow faoliyatining avvalida „Newport County“ va „Walsall“ klublarida ijara shartnomasi asosida futbol oʻynagan. Klublardagi oʻyin faoliyati. Nottingham Forest. 16 yoshida „Aston Villa“ klubidan ketganidan soʻng, Karl Darlow „Nottingham Forest“ klubi bilan faoliyatini davom ettirish boʻyicha kelishuvga erishdi. 2012-yilning mart oyida Karl Darlow „Newport County“ klubi tarkibiga bir oylik ijara asosida qoʻshildi. Karl Darlow klub bilan birinchi marta „Gateshead“ klubiga qarshi uyinda (1:0 hisobida gʻalaba) maydonga tushdi. 2012-yil 21-sentyabrda Karl Darlow „Walsall“ klubiga bir oylik ijara asosida qoʻshildi. U yerda boʻlganida, Karl Darlow „Nottingham Forest“ klubi bilan 2015-yilgacha yangi uch yillik shartnoma imzoladi. Newcastle United. 2014-yil 9-avgustda Karl Darlow Angliya Premer-ligasining „Newcastle United“ klubi bilan nomaʼlum toʻlov evaziga uzoq muddatli shartnoma imzoladi. Shartnoma doirasida Karl Darlow va jamoadoshi Jamaal Lascelles 2014—2015-yilgi mavsum uchun „Nottingem Forest“ klubiga ijaraga berildi. Xalqaro oʻyinlardagi faoliyati. Angliyadan tashqari, Karl Darlow Uels milliy futbol terma jamoasi vakili boʻlish huquqiga ega. Chunki Karl Darlowning bobosi Ken Leek (Uels milliy futbol terma jamoasi hujumchisi) Ynysybwl shahrida tugʻilgan. Uels futbol assotsiatsiyasi Karl Darlow 2013-yil 6-fevral kuni Avstriyaga qarshi boʻlib oʻtgan Uels milliy futbol terma jamoasining oʻrtoqlik oʻyiniga taklifni rad etganini tasdiqladi. Uels milliy futbol terma jamoasi menejeri Ryan Giggs 2018-yilning mart oyida Uels milliy futbol terma jamoasiga qoʻshilish uchun Karl Darlowga murojaat qildi. Karl Darlow hozirda bor eʼtiborini „Newcastle United“ klubining asosiy tarkibidagi oʻrnini qaytarishga qaratganini aytdi.